**projektas**

**reg. Nr. T-99**

**2.12. darbotvarkės klausimas**

**Pasvalio rajono savivaldybės taryba**

**Dėl viešosios įstaigos pasvalio ligoninės stebėtojų tarybos sudarymo**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 3 dalies 4 punktu, 18 straipsnio 1 dalimi, Lietuvos Respublikos sveikatos priežiūros įstatymo 33 straipsnio 1, 3 ir 5 dalimis, Lietuvos Respublikos savivaldybių tarybų rinkimų įstatymo 91 straipsnio 1 dalimi, viešosios įstaigos Pasvalio ligoninės įstatų, patvirtintų Pasvalio rajono savivaldybės tarybos 2010 m, vasario 10 d. sprendimu Nr. T1-37 „Dėl viešosios įstaigos Pasvalio ligoninės įstatų patvirtinimo“ (Pasvalio rajono savivaldybės tarybos 2017 m. gruodžio 20 d. sprendimo Nr. T1-271 redakcija) (su visais aktualiais pakeitimais), 6, 50, 52 ir 53 punktais, atsižvelgdama į viešosios įstaigos Pasvalio ligoninės Darbo tarybos 2021 m. gegužės 7 d. raštą Nr. R3-190 „Dėl atstovo į VšĮ Pasvalio ligoninės stebėtojų tarybą), Pasvalio rajono savivaldybės taryba nusprendžia:

1. Sudaryti viešosios įstaigos Pasvalio ligoninės Stebėtojų tarybą penkeriems metams:

1.1. Sigitas Kanišauskas – UAB „Pasvalio laikraštis“ korespondentas;

1.2. Jelena Mikoliūnienė – gydytoja, Lietuvos gydytojų sąjungos Pasvalio filialo atstovė;

1.3. Renata Nevulytė – Pasvalio rajono savivaldybės administracijos Socialinės paramos ir sveikatos skyriaus vyriausioji specialistė (Savivaldybės gydytoja);

1.4. Astijus Pajėda – viešosios įstaigos Pasvalio ligoninės Darbo tarybos atstovas;

1.5. Paulius Petkevičius – Pasvalio rajono savivaldybės administracijos direktoriaus pavaduotojas.

2. Pripažinti netekusiu galios Pasvalio rajono savivaldybės tarybos 2015 m. rugsėjo 29 d. sprendimą Nr. T1-131 „Dėl viešosios įstaigos Pasvalio ligoninės stebėtojų tarybos sudarymo“ (su visais aktualiais pakeitimais).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė Danguolė Bronislava Brazdžionienė

2021-05-06, tel. 861060408

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl viešosios įstaigos pasvalio ligoninės stebėtojų tarybos sudarymo**

**2021-05-06**

Pasvalys

1. **Problemos esmė**

Pasikeitus Lietuvos Respublikos sveikatos priežiūros įstatymo 33 straipsniui, kuris nurodo, kokiam laikotarpiui ir kokios sudėties turi būti sudaroma Stebėtojų taryba, reikalinga sudaryti naujos sudėties viešosios įstaigos Pasvalio ligoninės Stebėtojų tarybą.

Sprendimo projekto tikslas – užtikrinti Lietuvos Respublikos sveikatos priežiūros įstatymo 33 straipsnio nuostatų įgyvendinimą.

Lietuvos Respublikos sveikatos priežiūros įstatymo 33 straipsnyje nurodoma, kad Lietuvos nacionalinės sveikatos sistemos (toliau – LNSS) viešosios įstaigos stebėtojų tarybos sudaromos penkeriems metams;

Stebėtojų tarybos sudėtis – LNSS viešosios įstaigos, išskyrus valstybinių aukštųjų mokyklų (universitetų) ar valstybinių mokslinių tyrimų institutų kartu su valstybe įsteigtų įstaigų stebėtojų tarybas, **stebėtojų taryba sudaroma iš dviejų LNSS viešosios įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens.**

Kadangi viešosios įstaigos Pasvalio ligoninės įstatų 6 punkte nurodoma, kas įstaigos steigėjas (savininkas) yra Pasvalio rajono savivaldybė, o savininko teises ir pareigas įgyvendinanti institucija – Pasvalio rajono savivaldybės taryba, **tai Taryba ir siūlo 4 kandidatus į Stebėtojų tarybą.** Siūlomi nariai negali būti Tarybos nariai, nes Lietuvos Respublikos savivaldybių rinkimų įstatymo 91 straipsnio 1 dalis (įsigaliojo 2020 m. vasario 1 d.) numato, kad Savivaldybės tarybos nario pareigos yra **nesuderinamos su tos viešosios įstaigos, kurios savininkas**ar vienas iš dalininkų **yra savivaldybė,** vienasmenio vadovo ir **kolegialaus valdymo organo nario pareigomis.**

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai**

Savivaldybės meras, Socialinės paramos ir sveikatos skyriaus vyriausioji specialistė

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA. Viešosios įstaigos Pasvalio ligoninės Darbo tarybos 2021 m. gegužės 7 d. raštas Nr. R3-190 „Dėl atstovo į VšĮ Pasvalio ligoninės stebėtojų tarybą“, 1 lapas.

Socialinės paramos ir sveikatos skyriaus Danguolė Bronislava Brazdžionienė

vyriausioji specialistė